****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**PROIECT**

**(nu produce efecte juridice)\***

**Primar**

**SOÓS ZOLTÁN**

**H O T Ă R Â R E A nr. ………**

**din……………………..2023**

**privind modificarea anexei 2 din HCLM nr. 298/28.07.2022 privind aprobarea modificării Organigramei și a Statului de funcții ale aparatului de specialitate, al Primarului Municipiului Târgu Mureș în sensul transformării unor posturi aferente funcţiilor publice de execuţie vacante**

***Consiliul local al municipiului Târgu Mureș,întrunit în ședință ordinară de lucru,***

**Având în vedere:**

* referatul de aprobare nr. 24136 din 04.04.2023 inițiat de Primarul municipiului Tîrgu Mureș prin Direcția Proiecte cu Finanțare Internațională, Resurse Umane, Relații cu Publicul și Logistică - Serviciul Salarizare Resurse Umane, întocmit în conformitate cu prevederile art.136 alin.(8) lit.a) din OUG nr.57/2019 privind Codul administrativ,cu modificările și completările ulterioare, ca instrument de prezentare și motivare,

**Ținând cont de:**

* Referatul nr.11707/16.02.2023 a Direcției Economice privind transformarea postului rămas vacant de consilier achiziții grad profesional principal în consilier achiziții grad profesional debutant din cadrul Serviciului Achiziții Publice,
* Referatul nr.1193/6.10.2022, a Direcției Tehnice-Biroul energetic, privind modificarea postului vacant de referent superior din cadrul Biroului Energetic /Direcția tehnică în inspector superior;
* Referat nr.27.894 din 21.04.2023, a Direcției Activități Social Culturale Patrimoniale Comerciale privind modificarea postului vacant de inspector clasa I grad profesional superior în inspector debutant din cadrul Biroului Unic

**În conformitate cu prevederile:**

* H.C.L.M nr.298/28.07.2022, privind aprobarea modificării Organigramei și a Statului de Funcții ale aparatului de specialitate al Primarului Municipiului Târgu Mureș.
* O.U.G. nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare
* Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare,
* art.80 și art.81 din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
* art.7 L din Legea nr.52/2003 privind transparența decizională în administrația publică, republicată, cu modificările și completările ulterioare,
* OUG nr.80/2022, privind reglementarea unor măsuri în domeniul ocupării posturilor în sectorul bugetar

**Văzând prevederile:**

* art.409 alin.(1) şi alin.(3) lit.b) din O.U.G.nr.57/2019 privind Codul administrativ, cu modificările şi completările ulterioare, potrivit cărora:

**(1)**Autorităţile şi instituţiile publice comunică Agenţiei Naţionale a Funcţionarilor Publici,**în termen de 10 zile lucrătoare de la dispunerea măsurii prin act administrativ**,orice modificare intervenită în situaţia funcţionarilor publici şi a funcţiilor publice.

**(3)Modificările intervenite în situaţia funcţiilor publice** se fac prin acte administrative emise în următoarele situaţii:

**b).** transformarea unei funcţii publice vacante într-o funcţie publică cu o altă denumire sau într-o funcţie publică de nivel inferior ori superior,cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate.

**Luând în considerare** încadrarea în numărul maxim de posturi stabilit conform anexei la O.U.G.nr.63/2010 pentru modificarea şi completarea Legii nr.273/2006 privind finanţele publice locale,precum şi pentru stabilirea unor măsuri financiare,cu modificările şi completările ulterioare,

În temeiul prevederilor art.129 alin.(2) lit.a) coroborat cu prevederile alin.(3) lit.c),art.139 alin.(1)și ale art.196 alin. (1) lit.a) din O.U.G nr.57/2019 privind Codul administrativ,cu modificările și completările ulterioare,

**H O T Ă R Ă Ș T E:**

**Art.1.** Se aprobă modificarea anexei 2 din HCLM nr. 298/28.07.2022 astfel:

-se aprobă transformarea funcției publice de execuție vacante de consilier achiziții publice clasa I grad profesional principal (ID473701) din cadrul Serviciului Achiziții Publice-Direcția economică, în consilier achiziții publice clasa I grad profesional debutant.

-se aprobă transformarea funcției publice de execuție vacante de referent clasa III grad profesional superior (ID200351) din cadrul Biroului energetic-Direcția tehnică, în inspector clasa I grad profesional superior.

- se aprobă transformarea funcției publice de execuție vacante de inspector clasa I grad profesional superior (ID200369) din cadrul Biroului Unic- Direcția Activități Social Culturale Patrimoniale Comerciale, în inspector clasa I grad profesional debutant.

**Art.2.**Cu ducerea la îndeplinire a prevederilor prezentei hotărâri se încredințează executivul municipiului Târgu Mureș prin Serviciul salarizare și resurse umane din cadrul Direcției proiecte cu finanțare internațională,resurse umane,relații cu publicul și logistică.

**Art.3.**Prezenta hotărâre se comunică Prefectului Județului Mureș în vederea exercitării controlului de legalitate,în conformitate cu prevederile art.252 alin.(1)lit.c) și ale art.255 din O.U.G nr.57/2019 privind Codul administrativ,cu modificările și completările ulterioare,coroborat cu prevederile art.3 alin.(1)din Legea contenciosului administrativ nr.554/2005,cu modificările și completările ulterioare,

* Primarul Municipiului Târgu Mureș
* Direcția proiecte cu finanțare internațională, resurse umane relații cu publicul și logistică
* Serviciul salarizare și resurse umane din cadrul Direcției proiecte cu finanțare internațională, resurse umane relații cu publicul și logistică
* Agenția Națională a Funcționarilor Publici

**VIZĂ DE LEGALITATE**

**Secretarul general al municipiului Târgu Mureş**

**Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129,art.139 din O.U.G. nr.57/2019 privind Codul administrativ,cu modificările și completările ulterioare**

**ROMÂNIA**

**JUDEȚUL MURES**

**MUNICIPIUL TÂRGU MURES**

**Direcţia proiecte cu finanţare internaţională, resurse umane,**

**relații cu publicul și logistică**

**Serviciul salarizare și resurse umane**

**Nr. 24136 din 04.04.2023**

**(nu produce efecte juridice)\***

**INIŢIATOR,**

**PRIMAR,**

**Soós Zoltán**

**REFERAT DE APROBARE**

**privind modificarea anexei 2 din HCLM nr. 298/28.07.2022 privind aprobarea modificării Organigramei și a Statului de funcții ale aparatului de specialitate, al Primarului Municipiului Târgu Mureș în sensul transformării unor posturi aferente funcţiilor publice de execuţie vacante**

În temeiul prevederilor art.136 alin.(1) din OUG nr.57/2019 privind Codul administrativ, cu modificările și completările ulterioare, propunem întocmirea unui proiect de hotărâre privind transformarea unor posturi aferente funcțiilor publice de execuție vacante, în susţinerea căruia formulăm ca instrument de prezentare şi motivare referatul de aprobare, **privind transformarea unor posturi aferente funcţiilor publice de execuţie vacante.**

Ținând cont de disfuncţionalităţile şi problemele semnalate în îndeplinirea atribuțiilor de prerogative publice în cadrul unor compartimente funcționale precum Serviciul achiziții publice -Direcția economică, Biroul energetic din cadrul Direcției tehnice, de referatele prin care se solicită transformarea unor funcții publice vacante, raportat la realităţile socioeconomice şi la complexitatea şi dinamica activităţilor aferente furnizării serviciilor publice pentru cetăţeni,

Prin proiectul de hotărâre iniţiat se propune transformarea unor posturi aferente unor funcţii publice de execuție vacante la nivelul unor servicii din cadrul autorității publice, cu repectarea normativului de posturi la nivelul fiecărei direcţii/servicii în cauză.

Urmare creşterii semnificative a cerinţelor operaţionale, pe de o parte, sub aspectul volumului de sarcini, diversităţii şi diversificării activităţilor şi,pe de altă parte,sub aspectul creşterii intereselor şi nevoilor comunităţii locale,măsurile de adaptare organizaţională includ revizuirea şi redistribuirea sarcinilor şi a posturilor la nivelul structurilor administrative.

Având în vedere misiunea, scopul și obiectivele administraţiei publice locale, se impune existenţa la nivelul structurilor funcţionale a unei abordări de natură să facă faţă schimbărilor şi ritmului accelerat al reformei în domeniul administraţiei publice.

Ținând cont de:

* Referatul nr.11707/16.02.2023 a Direcției Economice privind transformarea postului rămas vacant de consilier achiziții grad profesional principal în consilier achiziții grad profesional debutant din cadrul Serviciului Achiziții Publice,
* Referatul nr.1193/6.10.2022, a Direcției Tehnice-Biroul energetic, privind modificarea postului vacant de referent superior din cadrul Biroului Energetic /Direcția tehnică în inspector superior;
* Referat nr.27.894 din 21.04.2023, a Direcției Activități Social Culturale Patrimoniale Comerciale privind modificarea postului vacant de inspector clasa I grad profesional superior în inspector debutant din cadrul Biroului Unic.

Pentru asigurarea cadrului legal necesar funcţionării optime a direcțiilor/serviciilor obiect al prezentului proiect de hotărâre,au fost iniţiate demersurile pentru transformarea unor posturi aferente funcţiilor publice de execuţie vacante şi implicit a Organigramei și Statului de funcţii,în temeiul art.409 alin.(1)şi alin.(3)lit.b)din OUG nr.57/2019 privind Codul administrativ,cu modificările şi completările ulterioare,după cum urmează:

* Se aprobă transformarea funcției publice de execuție vacante de consilier achiziții publice clasa I grad profesional principal (ID473701) din cadrul Serviciului Achiziții Publice-Direcția economică, în consilier achiziții publice clasa I grad profesional debutant.
* Se aprobă transformarea funcției publice de execuție vacante de referent clasa III grad profesional superior (ID200351) din cadrul Biroului energetic-Direcția tehnică, în inspector clasa I grad profesional superior.
* Se aprobă transformarea funcției publice de execuție vacante de inspector clasa I grad profesional superior (ID200369) din cadrul Biroului Unic- Direcția Activități Social Culturale Patrimoniale Comerciale, în inspector clasa I grad profesional superior.

Obiectivul acestei propuneri a avut la bază o evaluare a posturilor,atât a celor ocupate,cât şi a celor vacante,prin raportare la gradul de complexitate/dificultate al atribuţiilor serviciilor funcţionale din cadrul direcţiilor în care se regăsesc.

Totodată,transformarea funcţiilor publice nu necesită alocarea unor cheltuieli de personal suplimentare. **În urma acestor transformări,numărul total de funcţii publice stabilite pentru fiecare serviciu în parte , nu va suferi modificări**.

**Pentru aceste considerente, supunem spre aprobare Consiliului local al municipiului Tîrgu Mureş, proiectul de hotărâre privind transformarea unor posturi aferente funcţiilor publice de execuţie vacante.**

**Director executiv**

**Costasuc Irma**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**